Nodosaurus

Elaf Nodosaurus („lasär gnobilabik“) äbinon dinosaur planifidöl ün fin Kretata, kela fösils patuvons in Nolüda-Merop. Bomems no lölöfiks tels petüvons in tats: Wyoming e Kansas, in Lamerikän, e jünu krans nonik. Balaf dinosauras tegilabik balid, kels petüvons in Nolüda-Merop, el Nodosaurus pänemon fa hiel Othniel Charles Marsh ün 1889.

Limaf at famüla: Nodosauridae (lurooda: Ankylosauridae) ärivon lunoti metas fol jü mälas. Äbinon dinosaur rooda: Ornithischia labü platots bomöfik su dil löpik koapa oka. Ba älabon nadis ve flans okik. Älabon lögis brefik fol, futis labü teans lul, särvigi brefik e göbi lunik, stifik nen staf. Kap äbinon rovik ed älabon snudi tipik, mäxulis nämik e tutis smalik. Ba äfidon planis molik, bi luveratiko no äfägon ad bemaskön tönikis; u ba äfägon ad dicetön onis yufü gastrolits e ninäms gretik oka.

Kredoy, das nen staf pö göb okik el Nodosaurus no äfägon ad jelodön oki vemo gudiko. Üf pätädon, bo ädofalon sui glun, dat te bäk e flans tegilabiks okik pöjonons, soäs lustrids atimik.

 Yüms plödik 
In Linglänapük:
El Nodosaurus in Dinosaurasikloped se bevüresodatopäd: Dino Russ's Lair.

Klad:Dinosaurs
Klad:Fösils